b'\n_START_ARTICLE_\nPremo\xc5\xbeenje\n_START_PARAGRAPH_\nPremo\xc5\xbeenje je izraz za denar ali stvari, ki jih ima kdo v svoji lasti. _NEWLINE_V Sloveniji je premo\xc5\xbeenje definirano v 34. \xc4\x8dlenu Zakona o dav\xc4\x8dnem postopku, ki pravi, da je premo\xc5\xbeenje vse premi\xc4\x8dno in nepremi\xc4\x8dno premo\xc5\xbeenje dav\xc4\x8dnega zavezanca in njegovih dru\xc5\xbeinskih \xc4\x8dlanov, ki ga imajo v lasti na dan vlo\xc5\xbeitve vloge, v primeru pridobitve po vlo\xc5\xbeitvi vloge, pa na dan pridobitve. Nadalje v istem \xc4\x8dlenu Zakon pravi, da pristojni dav\xc4\x8dni organ kot premo\xc5\xbeenje iz prej\xc5\xa1njega odstavka upo\xc5\xa1teva zlasti stanovanja, stanovanjske hi\xc5\xa1e in gara\xc5\xbee; poslovne prostore in poslovne stavbe; prostore za po\xc4\x8ditek in rekreacijo; vodna plovila, ki so v skladu s predpisi, ki urejajo vodna plovila, vpisana v ustrezen register; stavbna zemlji\xc5\xa1\xc4\x8da; kmetijska in gozdna zemlji\xc5\xa1\xc4\x8da; drugo nepremi\xc4\x8dno premo\xc5\xbeenje; vozila in prikolice; vrednostne papirje in druge dele\xc5\xbee po predpisih, ki urejajo gospodarske dru\xc5\xbebe; dragocenosti, zbirateljske predmete, starine in nakit v vi\xc5\xa1ini najmanj 5 minimalnih pla\xc4\x8d._NEWLINE_Kot premo\xc5\xbeenje se po tem zakonu ne upo\xc5\xa1teva: stanovanje oziroma stanovanjska hi\xc5\xa1a, ki jo dav\xc4\x8dni zavezanec uporablja za stalno bivanje oziroma jo dav\xc4\x8dni zavezanec, ki nima stalnega bivali\xc5\xa1\xc4\x8da na obmo\xc4\x8dju Republike Slovenije, uporablja za za\xc4\x8dasno prebivanje; predmeti, ki so v skladu s 177. \xc4\x8dlenom ZDavP-2  izvzeti iz dav\xc4\x8dne izvr\xc5\xa1be; eno osebno vozilo, katerega vrednost ne presega 12 minimalnih pla\xc4\x8d.'